Z A P I S N I K


sa 9. sjednice Vijeća Mjesnog odbora Gornje Vrapče, održane 20. siječnja 2022.  u prostorijama MO Gornje Vrapče s početkom u 19,00 sati
                                                                                                                                                                                                                                                                                                                                                                                                                                                  NAZOČNI ČLANOVI VIJEĆA: Anđelko Vučenik, Vlatka Makarun, Denis Šola, Ivan Lalić i Karlo Mandarić. 

NENAZOČNI ČLANOVI VIJEĆA: 
Vinko Lalek, Tanja Djaković.

Predsjedava: Anđelko Vučenik, predsjednik Vijeća mjesnog odbora.

Zapisničarka: Vlatka Makarun

Predsjednik konstatira  da je na sjednici vijeća  nazočno 5 od ukupno 7  članova, što znači da Vijeće može pravovaljano  donositi odluke te otvara  9. sjednicu Vijeća mjesnog odbora s predloženim dnevnim redom:


 DNEVNI RED:


1. Prijedlog Plana malih komunalnih akcija Mjesnog odbora Gornje Vrapče u 2022.
2. Dopisi i odgovori gradskih ureda.
3. Informacija s treće koordinacije predsjednika Vijeća Gradske četvrti, potpredsjednika Vijeća i predsjednika Vijeća mjesnih odbora.
4. Zaključci na temelju zahtjeva građana.
5. Razno                  



Po jednoglasnom prihvaćanju Dnevnog reda predsjednik daje zapisnik 8. sjednice na usvajanje. Zapisnik 8. sjednice mjesnog odbora jednoglasno je usvojen  te se pristupilo  diskusiji redom po točkama.






ODLUKE

Točka 1.

Raspravljajući o prijedlogu Plana malih komunalnih akcija Mjesnog odbora Gornje Vrapče u 2022. godini  vijeće donosi:

ZAKLJUČAK

Vijeće je suglasno s prijedlogom Plana malih komunalnih akcija iako je svjesno da dobivena sredstava nisu dostatna za kvalitetniji razvoj Gornjeg Vrapča.
Prijedlog je usvojen jednoglasno.


Točka 2.

Vijećnici primaju na znanje sljedeće dopise gradskih ureda:

· Gradskog ureda za poljoprivredu i šumarstvo KLASA:322-01/18-01/25, UR.BROJ:251-12-06/02-21-04, od 24.11.2021. o planu i kontroli mikročipiranja pasa u Gradu Zagrebu.
· Gradskog ureda za prostorno uređenje, izgradnju grada, graditeljstvo, komunalne poslove i promet: KLASA:UP/340-08/21-002/2395, UR.BROJ:251-13-41-1/005/21-2, od 24.11.2021. o postavljanju prometnog zrcala na raskrižju ulica Cvetkovićev put – Međašni klanac i ulica D. Mandića - Međašni klanac.
· Gradskog ureda za prostorno uređenje, izgradnju grada, graditeljstvo, komunalne poslove i promet: odgovor građaninu J.H.  o uspostavi autobusne linije u ulici Horvatnica, postavljanju uspornika prometa u istoj ulici, statusom stare škole u Gornjem Vrapču.
· Odgovorom ZET –a, osobi J.H. o uspostavi autobusne linije u ulici Horvatnica .
· Odgovorom  predsjednika GČ Podsused Vrapče o trenutnom statusu ulice Vizane.


Točka 3.

Vijećnici primaju na znanje informacije s treće koordinacije predsjednika Vijeća Gradske četvrti, potpredsjednika Vijeća i predsjednika Vijeća mjesnih odbora.


Točka 4. 

Za obnovom ulice Vrapčanska, ulice Horvatnica kao i za uspostavom autobusne linije u istoj ulici obratio se J.H. Vijeće donosi:


ZAKLJUČAK

Vijeće je upoznato s problematikom u navedenim ulicama. Budući da su nadležna tijela istoj osobi dala odgovore nema potrebe za daljnjim pojašnjenjima.

Točka 4.1.

Vijeću mjesnog odbora za vraćanje polaska autobusne linije 125, u 4.40 sati koja im je ukinuta, obratile su se osobe: J.P. i A.M.  s obrazloženjem da moraju na vrijeme doći na posao. Predsjednik je izvijestio da se na zahtjev reagiralo na vrijeme,  te  je vrijeme polaska autobusa vraćeno i nema potrebe za daljnjim aktivnostima. 

Točka 4.2.

Vijeću mjesnog odbora obratio se građanin M.V. za postavljanjem uspornika prometa dužinom cijele ulice Vrapčanska, do streljane Vrapčanski potok s obrazloženjem da se pokuša usporiti vožnja nesavjesnih vozača.

ZAKLJUČAK

Vijeće je suglasno s zamolbom  te će uputiti zahtjev nadležnim službama da izvrše procjenu koliko je potrebno postaviti uspornika prometa od  OŠ  G. Vrapče do streljane Vrapčanski potok.

Točka 4.3.

Vijeću mjesnog odbora obratila se građanka A.M. za postavljanjem uspornika prometa u ulici Horvatnica od br. 45 do br. 59,  s obrazloženjem da se pokuša usporiti vožnja nesavjesnih vozača.

ZAKLJUČAK

Vijeće je suglasno s zamolbom te će uputiti zahtjev nadležnim službama da izvrše procjenu koliko je potrebno postaviti uspornika prometa na spomenutoj dionici ceste.
Točka 4.4.

Vijeću mjesnog odbora putem GČ Podsused-Vrapče, obratio se građanin  J.K. sa zahtjevom za obnovom ulice Horvatnica te postavljanjem uspornika prometa u ulici Horvatnica.

ZAKLJUČAK

Vijeće je suglasno s zamolbom međutim za obnovom ulice potrebna su značajna sredstva  kojima mjesni odbor ne raspolaže te  će se zatražiti pomoć grada Zagreba, nadalje  vijeće će uputiti zahtjev nadležnim službama da izvrše procjenu koliko je potrebno postaviti uspornika prometa na spomenutoj dionici ceste.


Točka 4.5.

Vijeću mjesnog odbora  obratio se građanin  M.V. sa zahtjevom za postavljanjem  prometnog ogledala u ulici Trdice broj 43.

ZAKLJUČAK

Pregledom terena vijeće je suglasno s zamolbom te će uputiti zahtjev nadležnim službama za postavljanjem prometnog ogledala na navedenoj adresi.

5.Nije bilo pitanja.


Sjednica je završila u 20 sati i 30 minuta.

Zagreb, 20. siječnja 2022.




Predsjednik
Vijeća Mjesnog odbora
  Anđelko Vučenik, v.r.
